PRIVÁTNA CESTA
Dalo sa čakať, že vás tu nájdem, profesorka McGonagallová.
Dobrý večer, profesor Dumbledore.
Sú tie chýry pravdivé, Albus?
Obávam sa, že hej. Tie dobré... i tie zlé.
-A čo ten chlapec? -Hagrid ho prinesie.
Je rozumné zveriť takú dôležitú úlohu Hagridovi?
Profesorka, Hagridovi by som zveril svoj život.
Pán profesor Dumbledore. Profesorka McGonagallová.
-Neboli žiadne problémy, Hagrid? -Nie, pane.
Ten malý lapaj zaspal, keď sme leteli nad Bristolom.
Len ho nezobuďte.
Tu ho máte.
Myslíte, že je bezpečné nechať ho u týchto ľudí?
Celý deň som ich pozorovala. Hrozné muklovské indivíduá.
-Skutočne sú... -Jeho jediní príbuzní.
Ten chlapec bude slávny. Každé dieťa v našom svete bude poznať jeho meno.
No práve.
Bude preňho najlepšie vyrastať mimo toho všetkého.
Kým nebude pripravený.
No tak, Hagrid, nelúčiš sa s ním navždy.
Dursleyovci, Privátna cesta 4, Neveľké Radosti, Surrey
Veľa šťastia,
Harry Potter.
HARRY POTTER A KAMEŇ MUDRCOV
Hore sa! Vstávaj!
Už aj!
Vstávaj, bratranec! Ideme do zoo!
Á, tu je náš oslávenec.
Všetko najlepšie k narodeninám, synček.
Urob raňajky. A nepripeč to.
-Áno, teta Petunia. -Všetko musí perfektne klapať
v deň Duduškových narodenín.
-Tak bude to? Prines mi kávu! -Áno, strýko Vernon.
Nie sú úžasné, srdiečko?
-Koľko ich je? -36. Sám som ich zrátal.
36?! Minulý rok som mal 37!
-Daktoré sú väčšie ako tie vlani. -Na to kašlem!
Vieš čo, keď pôjdeme von,
kúpime ti ešte ďalšie dva. Čo ty na to, drobček?
Varujem ťa, chlapče.
Žiadne vylomeniny, rozumieš,
lebo týždeň budeš o hlade.
Vlez dnu.
TERÁRIUM
Nech sa pohne!
Pohni sa!
-Hýb sa! -Spí!
Je nudný.
Ospravedlňujem sa zaňho.
Musí to byť hrozné, ležať tu deň čo deň
a sledovať tie ksichty, čo ťa okukávajú.
Ty ma počuješ?
Ešte nikdy som sa nerozprával s hadom.
Často...
Často sa rozprávaš s ľuďmi?
Si z Barmy, však? Páčilo sa ti tam?
Chýba ti tvoja rodina?
Narodený v zoo.
Chápem. Máme rovnaký osud. Ani ja nepoznám svojich rodičov.
Mami! Ocko! Poďte sem! Neuveríte, čo ten had robí!
Sssrdečná vďaka.
Nemáš za čo.
Had!
Mami, pomoc!
Anjelik! Ako si sa tam dostal?!
Preboha, ako si sa tam dostal?! Je... tam had?
Neboj sa, srdiečko, hneď ťa vyzlečieme z tých studených šiat.
-Čo sa stalo?! -Prisahám, neviem!
To sklo odrazu zmizlo! Ako dákym kúzlom!
Nijaké kúzla neexistujú.
Pán H. Potter, Komora pod schodmi, Privátna cesta 4, Neveľké Radosti
Marge je chorá. Zjedla pokazenú surmovku.
-Harry dostal list! -Daj mi ho! Je môj!
Kto by tebe písal?
ROKFORT
Tadiaľto už nijaký list nepríde.
Príjemný deň v práci, drahý.
Heš! Zmiznite!
Nedeľa je krásny deň.
Najlepší z celého týždňa. Prečo? Čo myslíš, Dudley?
-Lebo v nedeľu nechodí pošta? -Presne tak, Harry.
V nedeľu pošta nechodí.
Nijaké poondiate listy. Tak veru!
Ani jeden prekliaty list. Ani jeden jediný!
Nijaký odporný list...
Ach, nie!
Nech prestanú, mami!
Mami, čo sa to deje?!
Daj to sem! Daj mi ten list!
Pusť ma!
Tie listy sú pre mňa! Nechaj ma!
Stačilo! Odchádzame!
Ďaleko preč, kde nás nenájdu!
Ocko sa zbláznil, však?
Všetko najlepšie k narodeninám, Harry
Niečo si želaj, Harry.
Kto je tam?
Prepáčte tie dvere.
Okamžite odíďte, pane. Vnikli ste sem neoprávnene!
Sklapni, Dursley, ty hlava dubová.
Naposledy som ťa videl ako bábo, Harry.
Si väčší, než by som čakal, najmä tu v strede.
Ja nie som Harry.
-Ja som. -No jasné.
Dačo pre teba mám.
Možno som ju trocha prisadol, no na chuti by jej to nemalo ubrať.
Sám som ju upiekol aj ozdobil.
Šecko najlepšie, Harry
Ďakujem.
Bárskedy nemá tvoj mladý jedenásť, no nie?
Prepáčte, ale kto ste?
Rubeus Hagrid, správca rokfortských lesov, lúk a hájov.
-O Rokforte vieš určite všetko. -Nie, neviem.
Nech sa prepadnem, ty nevieš, kde sa to tvoji rodičia všetko naučili?
Čo?
Si čarodejník, Harry.
-Čože som? -Čarodejník.
A žiadne béčko. Len čo sa trochu zaučíš...
Nie, určite sa mýliš. Ja...
Nemôžem byť čarodejník.
Som len Harry. Obyčajný Harry.
"Obyčajný Harry", nikdy si neurobil nič nevysvetliteľné?
Keď si bol naštvaný alebo keď si sa bál, čo?
"Vážený pán Potter, oznamujeme Vám, že ste boli prijatý
na Rokfortskú strednú školu čarodejnícku."
Nikam nepôjde! Keď sme sa ho ujali, prisahali sme, že s tým nezačne.
Vy ste to vedeli? A nič ste mi nepovedali?
Samozrejme, že sme to vedeli. Čím iným si mohol byť,
keď si mal za mater moju "úžasnú" sestru?
Naši rodičia boli celí hrdí, keď ona kedysi dostala taký list.
"Máme v rodine čarodejnicu, nie je to báječné?"
Ja jediná som vedela, aká naozaj bola.
Strelená!
Potom spoznala toho Pottera a mali teba.
A ja som vedela, že budeš rovnako nenormálny.
A napokon sa ešte dá vyhodiť do luftu a nám nechá na krku teba!
Vraveli ste, že rodičia zahynuli pri autonehode.
Pri autonehode?! Lily a James Potterovci?!
-Niečo sme povedať museli. -To je vrchol! Škandál!
Nikam nepôjde.
A taký vypasený mukel ako ty mu v tom chce zabrániť?
Mukel?
Človek, čo nevie čarovať. Je tam zapísaný, odkedy sa narodil.
Bude študovať na najlepšej čarodejníckej škole na svete
pod vedením najlepšieho riaditeľa Albusa Dumbledora.
Nebudem platiť nejakému gašparovi, aby ho učil čáry-máry!
Nikdy neurážajte Albusa Dumbledora
predo mnou.
O tom radšej na Rokforte pomlč.
Vieš, ja nesmiem čarovať.
No, trochu sme sa zdržali. Mali by sme ísť.
Pravda, ak nechceš radšej zostať.
"Všetci študenti potrebujú:
1 cínový kotlík, veľkosť 2
a môžu si priniesť, ak chcú, sovu, mačku alebo ropuchu."
To všetko dostaneme v Londýne?
Musíš len vedieť kde.
Á, Hagrid. Ako obyčajne?
Nemôžem, Tom. Som tu služobne.
Idem tuto s malým Harrym nakúpiť školské pomôcky.
To ma podrž. To je Harry Potter!
Vitajte opäť medzi nami, pán Potter.
Doris Crockfordová. Nemôžem uveriť, že vás konečne poznávam.
Harry P-Potter. Je mi nevýslovným p-potešením.
Profesor! Nevšimol som si vás.
Harry, profesor Quirrell ťa bude učiť obranu proti čiernej mágii.
Teší ma.
Nesmierne p-pútavý predmet.
Pre vás zrejme b-bezpredmetný.
No, musíme už ísť. Máme toho veľa.
Dovidenia.
-Vidíš? Si slávny. -Ale prečo som slávny?
Ako to, že ma tam všetci poznali?
Asi nie som ten pravý, čo by ti to mal vysvetliť.
Harry, vitaj v Šikmej uličke.
Tu kúpime brká a atrament.
A tam zas všetky potreby na čarovanie.
Prvotriedna pretekárska metla.
Sledujte! Nový Nimbus 2000.
Najrýchlejší model doposiaľ.
Ale ako za to všetko zaplatím? Nemám peniaze.
Tam máš peniaze. V čarodejníckej Gringottbanke.
Niet bezpečnejšieho miesta. Snáď okrem Rokfortu.
Hagrid, kto sú všetci títo?
Škriatkovia. Sú chytrí, no nie práve najpriateľskejší.
Radšej sa drž pri mne.
Pán Harry Potter by si rád vybral nejaké peniaze.
Má pán Potter svoj kľúčik?
Moment. Tu niekde ho mám.
Tu je, potvora.
A ešte čosi.
Od profesora Dumbledora.
PRÍSNE TAJNÉ
Týka sa to Veď-Viete-Čoho vo Veď-Viete-Ktorom trezore.
V poriadku.
Trezor 687.
Lampáš, prosím.
Kľúč, prosím.
Snáď si si nemyslel, že ťa mama s tatkom nezabezpečili?
-Trezor 713. -Čo je v ňom?
To ti nemôžem povedať. Služobné tajomstvo.
Odstúpte.
O tomto radšej nikomu ani muk.
Ešte potrebujem čarovný prútik.
Prútik? Najlepší dostaneš u Ollivanderovcov.
OLLIVANDEROVCI VÝROBA ČAROVNÝCH PRÚTIKOV
Skoč tam, prídem za tebou. Ešte musím vybaviť jednu vec.
Haló?
Tušil som, že sem čoskoro zavítate, pán Potter.
Akoby to bolo len včera,
čo si tu vaša mama a otec kupovali svoje prvé prútiky.
Prosím.
Mávnite ním.
Zjavne nič pre vás.
Snáď...
tento.
Nie, ten rozhodne nie. To nič.
Žeby tento...
Zvláštne.
Veľmi zvláštne.
Prepáčte, ale čo je zvláštne?
Pamätám si každý prútik, ktorý som predal.
Z chvosta vtáka fénixa
vypadlo okrem pera, ktoré je vo vašom prútiku, ešte jedno.
Existujú len tie dve.
Je zvláštne, že vám je súdený práve tento prútik,
brat ktorého vám zanechal tú jazvu.
A kto vlastnil ten prútik?
Jeho meno nevyslovujeme.
Prútik si vyberá svojho čarodejníka.
Nie vždy je zrejmé prečo,
no isté je,
že od vás môžeme očakávať veľké veci.
Napokon, Ten-Čo-Ho-Netreba-Menovať
tiež robil veľké veci.
Hrozné,
to áno, ale veľké.
Harry!
Všetko naj k narodeninám!
Čo je, Harry? Si dáky tichý.
Zabil mojich rodičov, však? Ten, čo mi urobil toto.
Ty vieš, ako to bolo. Ja viem, že vieš.
V prvom rade musíš pochopiť jednu dôležitú vec.
Nie všetci čarodejníci sú dobrí.
Niektorí sa stanú zlými. A jeden
sa pred rokmi úplne zopsul. Volal sa V...
-Volal sa V... -Čo keby si to napísal?
Neviem, ako sa to píše.
-No dobre teda. Voldemort. -Voldemort?
Boli to temné časy.
Voldemort si začal zháňať kumpánov.
Lanáril ich na stranu zla.
Kto sa mu vzoprel, toho zabil.
Tvoji rodičia proti nemu bojovali.
No nikto, koho sa rozhodol skántriť, neprežil.
Nikto.
Jedine ty.
Ja? Voldemort chcel zabiť mňa?
Tak veru. To nie je obyčajná jazva, čo máš na čele.
Také čosi zanechá len dotyk kliatby, diabolskej kliatby.
Čo sa stalo s V... s Veď-Vieš-Kým?
Daktorí vravia, že zomrel.
Ja tvrdím - somarina.
Určite je ešte stále niekde tu.
Len je slabý na to, aby vládol.
No jedna vec je istá. Ty si ho v tú noc nejako premohol.
Preto si taký slávny. Preto každý pozná tvoje meno.
Si chlapec, ktorý prežil.
Čo zízate?
Šmária, už je toľko hodín?
Prepáč, musím frčať. Dumbledore už čaká na...
Teda na mňa. Vlak ti odchádza o desať minút.
Tu máš lístok. A bacha, nestrať ho.
LONDÝN - ROKFORT Nástupište 9 a 3/4
Nástupište deväť a tri štvrte?
To musí byť nejaký omyl. Nástupište 9 3/4.
Také nástupište nie je. Či hej?
Pardon.
Prepáčte!
Tade a doľava, pani.
Prepáčte, prosím... Kde je nástupište deväť a tri štvrte?
Myslíš si, že si vtipný?
Ako každý rok. Samí muklovia.
-Muklovia? -Nástupište 9 a 3/4, tadeto.
Tak, Percy, choď prvý.
Fred, teraz ty.
-On nie je Fred, ja som. -Teda, a to si vravíš matka?
Mrzí ma to, George.
Žartoval som, ja som Fred.
Prepáčte!
Mohli by ste mi povedať, ako sa dostanem...
Na nástupište? Iste. Neboj sa, zlatko.
Aj náš Ron ide na Rokfort po prvý raz.
Musíš len kráčať proti múru medzi nástupišťami 9 a 10.
-Ak si nervózny, rozbehni sa. -Veľa šťastia.
ROKFORTSKÝ EXPRES NÁSTUPIŠTE 9 a 3/4
Prepáč. Máš tu voľné? Všade je už obsadené.
Jasné.
Ja som Ron. Ron Weasley.
Harry. Harry Potter.
Tak... tak je to pravda.
Naozaj máš tú...
-Čo? -Tú jazvu?
No, hej.
Ty brďo!
-Nejaké občerstvenie? -Nie, vďaka. Mám z domu.
Dajte nám zo všetkého.
-Fazuľky každej chuti? -Chutia fakt všelijako.
Ako čokoláda, mentolka,
ale aj ako špenát, pečeň či držky.
George prisahal, že mal raz jednu, čo chutila ako sopeľ.
-Toto nie sú ozajstné žaby, však? -Len zakliate. A sú v nich kartičky.
So slávnymi čarodejníkmi. Už ich mám asi 500.
Bacha!
Smola. Majú len jeden skok.
-Mám Dumbledora! -Tých mám už asi šesť.
Je fuč!
Čo si čakal, že tam bude celý deň?
To je Prašivec, mimochodom. Otrasný, čo?
Ani nie.
Fred mi povedal, ako ho začarovať na žlto.
Chceš to vidieť?
Hej.
Nevideli ste tu ropuchu?
-Nevillovi sa stratila. -Nie.
Ach, vy čarujete? To sa teda pozriem.
Kačky, mačky, vtáčky, medveď ako med,
tento sivý potkan nech je žltý hneď!
Je to ozajstné zaklínadlo? Dáko to nefunguje.
Vyskúšala som len zopár jednoduchých,
ale všetky fungovali.
Napríklad...
Oculus reparo!
Lepšie, nie?
Moje nervy, ty si Harry Potter!
Ja som Hermiona Grangerová. A ty si...?
-Ron Weasley. -Teší ma.
Prezlečte sa do habitov. Čoskoro budeme na mieste.
Máš zamazaný nos. Vieš o tom?
Tu.
Prváci! Ku mne, prosím.
Poďte, prváci, len smelo. Pohnite kostrami.
-Ahoj, Harry. -Ahoj, Hagrid.
Poďte za mnou k člnom.
Vitajte na Rokforte.
O chvíľu prejdete týmito dvermi a pridáte sa k svojim kolegom.
No než zaujmete svoje miesta, budete roztriedení do fakúlt.
Máme štyri fakulty: Chrabromil, Bifľomor,
Bystrohlav a Slizolin.
Vaša fakulta bude pre vás ako vaša rodina.
Za svoje úspechy získate pre svoju fakultu body.
Za porušenie školského poriadku sa body strhnú.
Na konci školského roka získa najlepšia fakulta školský pohár.
Trevor!
Prepáčte.
Triediaca ceremónia sa začne o pár minút.
Takže je pravda, čo sa hovorilo vo vlaku.
Harry Potter prišiel na Rokfort.
Harry Potter.
Toto sú Crabbe a Goyle.
A ja som Malfoy.
Draco Malfoy.
Moje meno sa ti zdá smiešne? Na tvoje sa ani pýtať nemusím.
Ryšavé vlasy a habit po brachoch. Určite si Weasley.
Čoskoro zistíš, že sú lepšie a horšie čarodejnícke rodiny.
Nekamoš sa s tými nesprávnymi.
V tom ti rád pomôžem.
Viem rozlíšiť, ktorí sú tí správni, vďaka.
Poďte, nasledujte ma.
To nie je ozajstný strop. Začarovali ho, aby vyzeral ako nočná obloha.
Čítala som o tom v Dejinách Rokfortu.
Tu počkajte, prosím.
Než začneme,
pán profesor Dumbledore by rád povedal pár slov.
Len niekoľko pokynov na úvod školského roka.
Prváci, pamätajte si:
vstup do lesa je všetkým žiakom prísne zakázaný.
A náš školník pán Filch ma požiadal, aby som vám pripomenul,
že do chodby na 3. poschodí nesmie vkročiť nikto,
pokiaľ nechce zomrieť strašnou smrťou.
Ďakujem.
Koho meno prečítam, príde sem dopredu,
nasadím mu na hlavu Rokfortský klobúk
a ten vás zaradí do fakúlt.
Hermiona Grangerová!
Ach, nie. Len pokojne.
Tá je teda prípad.
Á, jasné. Áno.
Takže... Chrabromil!
Draco Malfoy!
Slizolin!
Každý zlý čarodejník bol v Slizoline.
Susan Bonesová!
Harry! Čo ti je?
Nič, to nič.
Takže...
Už viem. Bifľomor!
Ronald Weasley!
Á, ďalší Weasley. Viem, kam s tebou.
Chrabromil!
Harry Potter!
Ťažké, veľmi ťažké.
Vidím veľa odvahy. Hlúpy tiež nie si.
Je tu aj talent.
A túžba niečo dokázať.
No kam s tebou?
Len nie Slizolin, nie Slizolin.
Takže Slizolin nie, čo? Si si istý?
Mohol by si sa stať slávnym. Máš na to všetky predpoklady.
A Slizolin ti k sláve pomôže, o tom niet pochýb.
Nie? No, keď nechceš...
Nech to teda je...
Chrabromil!
Prosím, pozor!
Hostina sa môže začať.
Ja som pol na pol.
Môj otec je mukel. Mama čarodejnica.
Otec mal z toho riadny šok, keď to zistil.
Percy, kto je ten, čo sa rozpráva s profesorom Quirrellom?
To je profesor Snape. Šéf Slizolinu.
-Čo učí? -Elixíry.
No každý vie, že má záľubu v temných silách.
Už roky pasie po Quirrellovom mieste.
Nazdar! Ako sa máš?
Vitaj v Chrabromile.
Aha! Krvavý barón!
Zdravím, sir Nicholas. Aké ste mali leto?
Neveselé. Opäť mi zamietli účasť na Poľovačke bezhlavých.
Ja viem, kto ste! Takmer bezhlavý Nick!
Dávam prednosť osloveniu sir Nicholas.
Ako môžete byť takmer bezhlavý?
Takto.
Chrabromil, za mnou, prosím. Ďakujem.
Bystrohlav, za mnou. Tadeto.
Toto je najkratšia cesta na internáty.
Ale pozor na schody. Zvyknú sa meniť.
Pokračujte za mnou, prosím. Pohyb, poďme.
Seamus, ten obraz sa hýbe.
-Sleduj, Harry. -Tuším na teba berie.
-Hýbu sa. -Kto je to dievča?
Vitajte na Rokforte.
Heslo?
Caput draconis.
Kráčajte za mnou, nezastavujte sa. Rýchlo.
Tu sa zhromaždite.
Vitajte v klubovni Chrabromilu.
Chlapčenský internát je hore a doľava. Dievčenský je napravo.
Svoje veci tam už máte.
Stihli sme to.
Vieš, ako by McGonagallka zazerala, keby sme zmeškali?
-To bolo svetové! -Vďaka za uznanie, pán Weasley.
Možno by bolo užitočnejšie premeniť vás dvoch na hodinky.
-Snáď aspoň jeden by bol dochvíľny. -Zablúdili sme.
Tak žeby na mapu? Dúfam, že aj bez nej nájdete svoje miesta.
Na tejto hodine nebudeme smiešne švihať prútikom či zaklínať.
Preto neočakávam, že väčšina z vás ocení
tajomnú vedu a exaktné umenie prípravy elixírov.
No tých zopár vyvolených,
ktorí na to majú predpoklady,
naučím, ako uhranúť myseľ
či opantať zmysly.
Poviem vám, ako zavariť slávu,
uvariť moc či dokonca zazátkovať smrť.
Je však možné, že podaktorí z vás prišli na Rokfort
s takými úžasnými schopnosťami, že nepokladajú za potrebné
dávať pozor.
Pán Potter.
Naša nová hviezda.
Čo získam, keď do odvaru paliny pravej pridám drvený koreň asfodelu?
Neviete? Nuž, skúsme znova.
Keby som od vás chcel bezoár, kde by ste ho hľadali?
Neviem, pane.
A aký je rozdiel medzi prilbicou žltou a prilbicou modrou?
Neviem, pane.
Škoda.
Sláva zrejme nie je všetko.
Nemám pravdu, pán Potter?
Zajačie oko, struna harfy zuň, nech je z tejto vody ihneď rum.
Zajačie oko, struna harfy zuň...
Čo chce Seamus s tou vodou?
Premeniť ju na rum. Včera sa mu podaril slabý čaj, než...
Prišla pošta!
Môžem si to požičať? Ďakujem.
Aha, Neville dostal Nezabudal.
Čítala som o nich.
Keď dym vnútri sčervená, znamená to, že si na niečo zabudol.
Akurát si neviem spomenúť, na čo som zabudol.
Hej, Ron, niekto sa vlámal do Gringottbanky. Počúvaj:
"Ide zrejme o čin neznámych temných čarodejníkov.
Škriatkovia potvrdili, že došlo k vniknutiu, no nič nezmizlo.
Dotyčný trezor č. 713 totiž o čosi skôr toho istého dňa vyprázdnili."
Podivné. To je trezor, pri ktorom sme boli s Hagridom.
-Dobrý deň, žiaci. -Dobrý deň, madam Hoochová.
Dobrý deň, Amanda.
Vitajte na prvej hodine lietania.
Na čo čakáte? Každý sa postaví zľava ku svojej metle.
Poďme, svižne. Vystrite pravú ruku nad metlu a povedzte: "Hore sa!"
Hore sa!
Hore sa.
Hore sa!
Hore sa.
Dôrazne.
Nesmej sa, Harry.
Keď ju už držíte, vysadnite na ňu.
A pozor, nezošmyknite sa na koniec.
Keď zapískam, všetci sa silno odrazíte od zeme.
Vybalansujete metly, chvíľu sa budete vznášať,
potom sa mierne nakloníte dopredu a hladko pristanete.
Na moje zapískanie: 3, 2...
Pán Longbottom...
-Pán... pán Longbottom! -Neville, poď dolu!
Okamžite sa vráťte!
Pustite ma!
Nič sa mu nestalo?
Ach, bože. Zlomené zápästie. Poďte, vstaňte.
Nik sa neodlepí od zeme,
kým pána Longbottoma nezavediem do nemocničného krídla.
Ak uvidím jedinú metlu vo vzduchu,
ten, čo bude na nej, poletí zo školy skôr, než povie "metlobal".
Videli ste, ako sa ksichtil?
Keby to poleno toto stislo,
možno by mu svitlo, že má padnúť na svoj tučný zadok.
Daj to sem.
Nie. Odložím to niekam, kde si to Longbottom nájde.
Čo tak na strechu?
Čo je, Potter? Nemáš na to?
Ani nápad, Harry. Počul si, čo povedala madam Hoochová.
A ani nevieš lietať!
To je hlupák.
Daj to sem, lebo ťa zhodím z metly!
Vážne?
Tak si ho chyť.
To bolo senzačné!
Harry Potter!
Poďte za mnou.
Tu počkajte.
Profesor Quirrell, prepáčte. Smiem si na chvíľu požičať Wooda?
Ale iste, prosím.
Potter, toto je Oliver Wood. Wood, našla som vám stíhača.
Počuli ste? Potter je stíhačom.
Vedel som, že sa presadí.
Stíhačom? Veď prvákov nikdy neberú do družstva.
-Budeš najmladší hráč za posledných... -Sto rokov, podľa McGonagallovej.
Super. Wood nám to práve povedal.
Aj Fred a George sú v družstve. Sú odrážači.
Máme zabezpečiť, aby si sa nedochrámal.
Ale sľúbiť nemôžeme nič. Je to tvrdá hra. Surová.
No už roky nikto nezomrel. Občas niekto zmizol...
Ale o mesiac-dva sa zas objavil!
Metlobal je špica, Harry. Lepšiu hru nepoznám. A ty tiež budeš špica.
Nikdy som to nehral. Čo ak sa strápnim?
To určite nie. Máš to v krvi.
STÍHAČ JAMES POTTER
Nepovedal si mi, že aj tvoj otec bol stíhačom.
Nevedel som to.
Ide z toho strach. Vie o tebe viac ako ty sám.
Kto nevie?
Čo sa to deje?
Schodištia sa menia. Zabudol si?
-Poďme tadeto. -Než sa to zase pohne.
Nemáte pocit, že by sme tu nemali byť?
Nemáme tu byť.
Toto je 3. poschodie. Zakázaná chodba.
Poďme.
-Filchova mačka! -Utekajme!
Rýchlo, do tých dverí!
-Zamknuté! -To je náš koniec.
Uhnite!
Alohomora!
Poďme.
Alohomora?
Všeobecná príručka kúziel, 7. kapitola.
Je tu niekto, moja milá?
Poďme.
-Filch odišiel. -Asi si myslí, že je tu zamknuté.
-Aj bolo. -A z dobrého dôvodu.
Čo im to napadlo, ukrývať čosi také v škole?
Nemáš oči? Nevidel si, na čom stál?
Nepozeral som mu na laby. Dosť ma zamestnávali jeho hlavy.
Ak si si nevšimla, mal ich tri!
Stál na padacích dvierkach. Nebol tam náhodou. Niečo stráži.
-Niečo stráži? -Presne tak.
Teraz, ak dovolíte, idem spať,
než prídete na nový supernápad, ako sa nechať zabiť.
Alebo, ešte horšie, vyhodiť zo školy.
Má popletené hodnoty.
Metlobal nie je zložitý. Každé družstvo má 7 hráčov:
troch triafačov, dvoch odrážačov, jedného strážcu a stíhača. To si ty.
Sú tri druhy lôpt. Toto je prehadzovačka.
Triafači si ju prihrávajú a snažia sa trafiť do jednej z tých obručí.
Strážca, to som ja, bráni obruče. Zatiaľ všetko jasné?
No, hej. A tie sú načo?
Radšej si vezmi toto.
Teraz pozor, vracia sa.
Slušné, Potter. Bol by z teba dobrý odrážač.
Čo to je?
Dorážačka. Protivné potvory.
No ty... si stíhač.
Ty si budeš všímať len toto.
To je ohnivá strela.
-Tá sa mi páči. -Zatiaľ.
Však počkaj. Je besne rýchla a takmer ju nevidno.
Čo mám s ňou robiť?
Chytiť ju skôr ako protivníkov stíhač.
Keď ju chytíš, hra sa končí.
Ak ju chytíš, vyhrali sme.
K najzákladnejším schopnostiam čarodejníka patrí levitácia,
čiže nadnášanie predmetov vo vzduchu.
Máte všetci perá? Dobre.
Nezabudnite na pekný pohyb zápästím, čo sme precvičovali.
Švih a šľah. Poďme, všetci.
Švih a šľah. Dobre. A zreteľne vyslovte:
Vingardium leviosa! Tak do toho.
Vingardium leviosa.
Prestaň. Ešte niekomu vypichneš oko.
Navyše to hovoríš zle. Musíš povedať levi-ó-sa, nie levios-á.
Tak to skús ty, keď si taká múdra.
Vingardium leviosa!
Výborne! Pozrite sa! Slečna Grangerová to dokázala!
Skvelé!
Vingard leviosa!
Výborne.
Asi budeme potrebovať nové pero, pán profesor.
"Musíš povedať levi-ó-sa, nie levios-á."
Je fakt neznesiteľná. Nečudujem sa, že sa s ňou nikto nekamaráti.
Asi ťa počula.
Kde je Hermiona?
Parvati Patilová vravela, že je na dievčenských záchodoch.
Vraj plače a nechce odtiaľ vyjsť.
Troll! V hradnom žalári!
V žalári je troll!
Len som vás chcel upoz...
Ticho!
Len žiadnu paniku, prosím.
Prefekti odvedú svoje fakulty na internáty.
Učitelia pôjdu so mnou do žalárov.
Chrabromil, za mnou, prosím. A majte sa na pozore.
Ako sa sem dostal troll?
Sám určite nie. Sú hrozne hlúpi. Niekto si urobil kanadský žart.
-Čo je? -Hermiona. Nevie o ňom!
Zdá sa, že už nie je v žalári.
Ide do dievčenských záchodov.
Hermiona, uteč!
Pomoc!
Hej, slepačí mozog!
Pomoc!
Rob niečo!
-Čo?! -Hocičo!
-Rýchlo! -Švih a šľah.
Vingardium leviosa.
Super.
Je... mŕtvy?
Nemyslím. Bude len omráčený.
Fuj! Trollí sopeľ.
Prepánajána. To mi vysvetlíte, vy dvaja.
To je moja chyba, pani profesorka.
Čože?
Slečna Grangerová?
Hľadala som toho trolla. Čítala som o nich. Myslela som, že ho zvládnem.
Ale mýlila som sa.
Keby ma Harry a Ron nenašli, asi by už bolo po mne.
V každom prípade to bolo vrcholne nezodpovedné.
Očakávala som od vás viac. Veľmi ste ma sklamali, slečna Grangerová.
Strhávam Chrabromilu 5 bodov
za vašu ľahkovážnosť.
Čo sa týka vás, páni,
dúfam, že si uvedomujete, aké ste mali šťastie.
Len máloktorý prvák by sa dokázal postaviť dospelému trollovi
a vyviaznuť živý.
5 bodov...
získava každý z vás,
len zato, že ste mali z pekla šťastie.
Radšej choďte, než sa preberie.
Daj si aspoň hrianku.
Ron má pravdu, Harry. Musíš sa nadnes posilniť.
Nie som hladný.
Veľa šťastia, Potter. Na druhej strane, zdolali ste trolla.
Metlobalový zápas isto hravo zvládnete.
I keď proti Slizolinu.
-To vysvetľuje tú krv. -Krv?
Včera toho trolla určite vpustil dnu Snape, aby odpútal pozornosť
a mohol prejsť okolo trojhlavého psa.
Lenže ho pohrýzol. Preto kríva.
Prečo by tak riskoval?
V Gringottbanke Hagrid niečo vybral z trezoru.
Niečo tajné, čo patrí škole.
Chceš povedať...
Že to ten pes stráži. A Snape sa toho chce zmocniť.
-Trochu zavčasu na poštu, nie? -Mne nikdy nič nechodí.
Rozbaľme to.
Metla.
To nie je hocijaká metla. To je Nimbus 2000!
Ale kto...?
-Bojíš sa, Harry? -Trochu.
Nič si z toho nerob. Tiež som bol vyplašený pred prvým zápasom.
-A čo sa stalo? -Nepamätám sa.
V druhej minúte som dostal dorážačkou do hlavy.
Po týždni som sa prebral v nemocnici.
Vitajte na prvom zápase metlobalovej sezóny.
Dnes hrá Slizolin proti Chrabromilu!
Áno!
Chrabromil!
Chrabromil, do toho!
Hráči zaujímajú pozície
a madam Hoochová vychádza na ihrisko odštartovať zápas!
Vyzývam všetkých hráčov,
aby hrali férovo.
Dorážačky sú už vo vzduchu a vzápätí i ohnivá strela.
Chytením strely stíhač získava 150 bodov a ukončí zápas.
Stíhač, ktorému sa to podarí, ukončí zápas.
Prehadzovačka je vhodená a zápas sa začína!
Angelina Jonesová dáva gól! Desať bodov pre Chrabromil!
Chrabromil 10
Výborne!
Prehadzovačky sa zmocňuje Slizolin.
Bletchley prihráva kapitánovi Flintovi.
Áno!
Ďalších 10 bodov pre Chrabromil!
CHRABROMIL - SLIZOLIN 20 : 0
Daj mi to.
SLIZOLIN 10
Choď z tej strany!
CHRABROMIL - SLIZOLIN 20 : 20
Čo sa to deje s Harryho metlou?
To Snape - začarováva mu metlu.
-Čože? Čo urobíme?! -Nechaj to na mňa.
Smola!
Švihaj, Hermiona.
Lacarnum inflamare!
Horíte!
-Poďme! -Ideš, áno!
Tuším bude vracať.
Má ohnivú strelu!
Harry Potter získava 150 bodov!
Vyhráva Chrabromil!
Nie.
Áno!
Bravo, Chrabromil! Bravo, Chrabromil!
Nezmysel. Prečo by Snape zaklínal Harryho metlu?
Ktovie. Prečo sa na Halloween pokúsil prekĺznuť okolo trojhlavého psa?
-Odkiaľ vieš o Chlpáčikovi? -Chlpáčik?
-To psisko má meno? -Isteže. Patrí mne.
Kúpil som ho vlani v krčme od jedného Íra.
Požičal som ho Dumbledorovi, aby strážil...
To som nemal povedať. Viac sa ma nevypytujte! Je to prísne tajné.
Ale Snape sa to pokúša ukradnúť.
Táraniny. Snape je rokfortský profesor.
Profesor-neprofesor, viem, kedy niekto zaklína.
Nesmie pri tom stratiť zrakový kontakt a Snape ani nežmurkol.
Presne tak.
Počúvajte ma, všetci traja.
Pcháte nos tam, kam nemáte! Je to nebezpečné.
To, čo pes stráži, je vec profesora Dumbledora a Nicolasa Flamela.
Nicolasa Flamela?
To som nemal povedať. To som nemal. To som nemal povedať.
Nicolas Flamel... Kto je Nicolas Flamel?
Neviem.
Radostné Vianoce prichádzajú,
rokfortské zvony vyzváňajú...
Jazdec na e5.
Kráľovná na e5.
To je barbarské!
To je čarodejnícky šach. Vidím, že si už zbalená.
Ty ešte nie.
Zmena plánov. Naši cestujú do Rumunska za mojím bratom Charliem.
-Študuje tam draky. -Dobre. Môžeš pomôcť Harrymu
pohľadať v knižnici niečo o Nicolasovi Flamelovi.
Tam sme už hľadali aspoň stokrát.
Nie v Zakázanom oddelení. Veselé Vianoce.
Myslím, že sme na ňu mali zlý vplyv.
Harry, vstávaj! Rýchlo!
-Veselé Vianoce, Harry. -Aj tebe, Ron.
Čo to máš na sebe?
Mama mi ho uštrikovala. Aj ty tam niečo máš.
-Ja som dostal darčeky?! -Hej.
Tam sú.
"Váš otec si ho pred smrťou u mňa odložil.
Je načase, aby som Vám ho vrátil. Užívajte ho s rozumom."
-Čo je to? -Nejaký plášť.
Tak si ho skús.
Zmizlo mi telo!
Viem, čo to je. Neviditeľný plášť!
Som neviditeľný?
Sú veľmi vzácne. Kto ti ho venoval?
Nebol tam podpis. Len odkaz: "Užívajte ho s rozumom."
ZAKÁZANÉ ODDELENIE
Fakíri a hltači ohňa, Feudalizmus a démoni.
Flamel, Nicolas Flamel, kde si?
Kto je tam?
Viem, že ste tam dnu. Mne sa neskryjete.
Kto je to? Ukážte sa!
Severus, ja...
Neželajte si mať mňa za nepriateľa, Quirrell.
-Čo tým myslíte? -Dobre viete.
Ešte sa porozprávame.
Zatiaľ si rozmyslite, na čej strane chcete stáť.
Páni profesori. Toto som našiel v Zakázanom oddelení knižnice.
Ešte je horúci. Dáky študent sa túla po škole.
Mami?
Ocko?
Ron! To musíš vidieť! Musíš to vidieť!
Ron, vstávaj!
-Prečo? -Niečo ti musím ukázať.
Poď. Poď. Poď sa pozrieť, sú tam moji rodičia!
Vidím len nás.
Dobre sa pozri. Postav sa sem.
-Tak. Už ich vidíš? -Veď to som ja! Len som prefektom!
A držím metlobalový pohár.
A ešte som aj kapitánom družstva. Páni!
Sekne mi to.
Myslíš, že to zrkadlo ukazuje budúcnosť?
Ako by mohlo? Moji rodičia už predsa nežijú.
Opäť si tu, Harry?
Teda si aj ty, ako mnohí pred tebou,
podľahol čaru zrkadla z Erisedu.
A predpokladám, že už tušíš, ako funguje.
Napoviem ti.
Keby sa doň pozrel najšťastnejší človek na svete,
videl by len seba,
presne takého, aký je.
Takže nám ukazuje, čo chceme? Po čom túžime?
Áno... a nie.
Neukazuje nič viac a nič menej
ako naše najtajnejšie a najvrúcnejšie želania.
Ty, ktorý si nikdy nepoznal svoju rodinu,
ju vidíš stáť vedľa seba.
No pamätaj, Harry,
toto zrkadlo nám neponúka poznanie
ani pravdu.
Mnohí pred ním premárnili život, ba dokonca sa i zbláznili.
Preto zajtra poputuje na iné miesto
a ja ťa žiadam,
aby si ho viac nehľadal.
Lipnúť na snoch a zabúdať žiť
sa nevypláca, Harry.
Hľadali sme v zlom oddelení. Ako som mohla byť taká hlúpa?
Toto som si už dávno vypožičala ako ľahké čítanie.
Toto? Ľahké?
Jasné, tu je to!
"Nicolas Flamel je jediný, komu sa podarilo vyrobiť kameň mudrcov!"
Vyrobiť čo?
Vy vôbec nečítate?!
"Kameň mudrcov je legendárna látka, ktorá má neuveriteľnú moc.
Premení akýkoľvek kov na zlato
a jeho produktom je i elixír života. Kto ho pije, je nesmrteľný."
Nesmrteľný?
To znamená, že nikdy nezomrie.
Viem, čo to znamená!
"Vlastníkom jediného existujúceho kameňa je pán Nicolas Flamel,
uznávaný alchymista, ktorý vlani oslávil svoje 665. narodeniny."
To stráži Chlpáčik.
Pod padacími dvierkami je kameň mudrcov.
Nechcem byť nezdvorilý, ale nepozvem vás ďalej.
Vieme o kameni mudrcov!
-Snape ho chce ukradnúť. -Snape? Ešte vás to neprešlo?
Vieme to, len nevieme prečo.
Snape je jeden z profesorov, čo kameň ochraňujú. Nechce ho ukradnúť.
Čože?
Počul si. No, mám robotu...
Počkať. Jeden z profesorov?
Jasné! Aj iné veci kameň chránia, však?
-Kúzla, zaklínadlá. -Veru.
Zbytočná strata času.
Popri Chlpáčikovi sa neprešmykne ani myš.
Lebo ako naňho, to viem len ja a Dumbledore.
To som vám nemal povedať.
-Hagrid, čo je to? -To? No, to je...
Ja viem, čo to je.
Ale odkiaľ ho máš?
Vyhral som ho v krčme od dákeho cudzinca.
Celkom rád sa ho zbavil.
Nie je to...
drak?
A nie hocijaký. To je nórsky ostnáč.
Môj brat Charlie v Rumunsku s takými pracuje.
Nie je krásny? Len sa pozrite, pozná svojho pánka.
Ahoj, Norbertko.
-Norbert? -Musí mať predsa meno, nie?
No nie, Norbertko?
Bude ho treba trochu vycvičiť, to sa rozumie.
To je kto?
Malfoy.
No zbohom.
Hagrid vždy chcel draka. Povedal mi to hneď pri prvom stretnutí.
To je šialené. A čo je horšie, Malfoy to vie.
-Nerozumiem. Je to zlé? -Zlé.
Dobrý večer.
Nič, opakujem, nič
neoprávňuje študentov, aby sa v noci túlali po škole.
Za trest vám strhávam 50 bodov.
-Päťdesiat?! -Za každého.
A aby sa to viac neopakovalo,
všetci štyria zostanete po škole.
Prepáčte, pani profesorka, asi som zle počul.
Vraveli ste štyria?
Počuli ste ma dobre, pán Malfoy.
I keď vaše úmysly boli poctivé, tiež ste nedodržali večierku.
Odpykáte si trest s vašimi spolužiakmi.
Škoda, že už staré tresty vykapali.
Boli časy, kedy by ste v žalári viseli za palce.
Ako sa mi len cnie za tým kvílením.
Dnes v noci si odpykáte trest s Hagridom.
Má pre vás robotu v Zakázanom lese.
Žalostná partia, Hagrid.
Hádam sa ešte netrápite kvôli tomu drakovi?
Norbert je preč.
Dumbledore ho poslal do dračej kolónie v Rumunsku.
To je dobre, nie? Aspoň bude medzi svojimi.
Ale čo ak sa mu v Rumunsku nebude páčiť?
Alebo mu budú ostatné draky robiť zle? Je ešte maličký.
Preboha, vzchopte sa, človeče! Idete predsa do lesa.
Musíte byť duchaprítomný.
Do lesa? Ja, že to bol žart. Nemôžeme tam ísť.
Tam študenti nesmú. A sú tam...
vlkolaci.
V tom lese sú aj horšie príšery.
To si píš.
Dobrú noc.
No, tak poďme.
Čo je to, Hagrid?
Preto sme tu. Vidíte to?
To je krv jednorožca.
Pred pár týždňami som našiel jedného už mŕtveho.
Tohto niečo škaredo doriadilo.
Takže, našou úlohou je nájsť to úbohé zviera.
Ron, Hermiona, vy pôjdete so mnou.
Harry, ty pôjdeš s Malfoyom.
Dobre, ale chcem Tesáka.
Fajn. Ale upozorňujem ťa, je zbabelý až strach.
Počkaj, keď sa to dozvie môj tatko. Toto je práca pre sluhov!
Takmer by som povedal, že sa bojíš, Draco.
To určite, Potter.
Počul si to?
Poď, Tesák.
Vraj sa bojím!
Čo je, Tesák?
Pomoc!
Harry Potter, musíš odtiaľto odísť. Mnohé tvory ťa tu poznajú.
Les je teraz nebezpečný. Najmä pre teba.
Pred čím si ma to zachránil?
Pred hrozným netvorom. Zabiť jednorožca je ohavný zločin.
Jeho krv ťa udrží pri živote, aj keď máš smrť na jazyku.
No za akú strašnú cenu. Zabiješ totiž čistého tvora
a od chvíle, čo sa tvoje pery dotknú jeho krvi, budeš žiť polovičatý,
prekliaty život.
-Kto by chcel taký život? -Nikto ti neschádza na um?
Chceš povedať, že ten, čo zabil jednorožca
a pil jeho krv, bol Voldemort?
Viete, čo je ukryté v škole, pán Potter?
Kameň mudrcov.
Harry!
Ahoj, Firenze. Tak už si sa zoznámil s mladým pánom Potterom.
Si v poriadku, Harry?
Harry Potter, teraz ťa opustím.
Už si v bezpečí. Veľa šťastia.
Chceš povedať, že Veď-Vieš-Kto je teraz tam v lese?
Ale je slabý. Žije z krvi jednorožcov.
Už chápete?
Snape nechce ten kameň pre seba, ale pre Voldemorta.
Elixír života dá Voldemortovi opäť silu a moc.
Vráti sa späť.
Ale ak sa vráti,
nemyslíš, že ťa bude chcieť zabiť, však?
Keby mal šancu, bol by sa ma pokúsil zabiť už dnes v noci.
A ja sa strachujem, či neprepadnem z elixírov.
Počkajte. Na čosi zabúdame.
Kto je jediný čarodejník, ktorého sa Voldemort vždy bál?
Dumbledore. Pokiaľ je tu on, si v bezpečí.
Kým je Dumbledore nablízku, nemôže sa ti nič stať.
Vraj koncoročné skúšky na Rokforte sú strašné. Mne sa zdali ľahučké.
Hovor za seba. Čo ti je, Harry?
-Nejako ma páli tá jazva. -Aj predtým ťa občas pálila.
-Nie takto. -Choď za sestričkou.
Podľa mňa je to varovanie, že sa blíži nebezpečenstvo.
-No jasné. -Čo je?
Nezdá sa vám to čudné, že Hagrid strašne túži po drakovi
a zrazu sa objaví cudzinec,
čo má náhodou pri sebe dračie vajce?
Prečo mi to nedošlo skôr?
Ako vyzeral ten, čo ti dal to dračie vajce?
Do tváre som mu nevidel. Furt mal kapucňu.
Rozprávali ste sa, nie?
Chcel vedieť, o aké zvieratá sa starám.
Povedal som mu. Reku, po Chlpáčikovi zvládnem aj draka.
-Vypytoval sa na Chlpáčika? -Že váhaš.
Ako často narazíš na trojhlavého psa, aj keď si z branže?
Ale povedal som mu: "Kumšt je v tom, že vieš, ako tie šelmy učičíkať."
Napríklad taký Chlpáčik. Stačí trochu muzičky, a hneď chrápe.
To som ti nemal povedať.
Kam bežíte?
Musíme ihneď hovoriť s profesorom Dumbledorom!
Žiaľ, nie je tu.
Dostal súrnu sovu z Ministerstva mágie a odletel do Londýna.
Odišiel? Ale toto je dôležité.
Ide o kameň mudrcov.
-Odkiaľ viete...? -Niekto sa ho pokúsi ukradnúť.
Neviem, odkiaľ viete o kameni, no uisťujem vás, že je dobre strážený.
Vráťte sa späť na internáty. A nerobte rozruch.
Ten Hagridov "cudzinec" bol Snape.
Takže vie, ako prejsť popri Chlpáčikovi.
-A keďže je Dumbledore preč... -Dobrý deň.
Čo robia traja neposední chrabromilski študenti vnútri,
keď je vonku tak krásne?
-Boli sme len... -Majte sa na pozore.
Ešte si niekto pomyslí,
že máte čosi za lubom.
Čo urobíme?
Prejdeme padacími dvierkami. Dnes v noci.
Trevor.
Pst. Heš! Tu nemáš čo robiť.
Ani vy! Zase sa chcete vykradnúť preč, čo?
-Neville... -Nedovolím vám to!
Chrabromil bude mať kvôli vám opäť malér. Nepustím vás!
Hrozne ma to mrzí, Neville. Petrificus totalus!
Niekedy si fakt strašidelná.
Geniálna, no strašidelná.
Poďme.
-Prepáč. -Je to pre tvoje dobro.
-Stúpil si mi na nohu! -Prepáč.
Alohomora!
Počkať. On...
Chrápe.
Snape tu už bol. Začaroval harfu.
Strašne mu smrdí z papúľ.
-Musíme mu posunúť labu. -Čo?!
Poďte!
Tak... potlačte.
Pôjdem prvý. Nechoďte za mnou, kým vám nedám znamenie.
Keby niečo, utečte.
Nie je tu dáko ticho?
Harfa.
Prestala hrať.
Skáčte!
Ešte šťastie, že je tu tá rastlina.
Nehýbte sa! To je diabolské osídlo.
Len pokoj. Čím viac sa budete mykať, tým rýchlejšie vás zabije.
Zabije? To som hneď pokojnejší!
Hermiona!
-Čo budeme robiť? -Len sa upokojte!
-Kde si?! -Robte, čo hovorím! Dôverujte mi.
Harry!
-Si v poriadku? -Hej, som.
-Nie je pokojný, však? -Zjavne nie.
-Musíme niečo robiť. -Čo?
Na herbológii sme sa čosi učili...
Diabolské osídlo... Smrteľne vládne...
no na slnku chradne. To je ono! Neznáša slnečné svetlo!
Lumus solem!
-Si v poriadku, Ron? -Áno.
Šťastie, že sme nespanikárili.
Šťastie, že Hermiona dáva pozor na herbológii.
Čo to je?
Neviem. Znie to ako šušťanie krídel.
Zvláštne. Také vtáky som ešte nevidela.
To nie sú vtáky, ale kľúče!
A jeden z nich určite pasuje do tých dverí.
-Čo má byť toto? -Neviem.
Čudné.
Alohomora!
Za pokus to stálo.
Čo teraz? Je tam aspoň tisíc kľúčov.
Hľadáme starodávny kľúč. Najskôr hrdzavý ako tá kľučka.
Tam je, vidím ho! Ten s tým zlomeným krídlom.
Čo sa ti nezdá?
Je to príliš jednoduché.
Keď ho Snape chytil na tej starej metle, zvládneš to aj ty.
Si najmladší stíhač storočia!
To veci trochu komplikuje.
Chyťte ho!
Rýchlo!
Toto sa mi nepáči. Vôbec sa mi to nepáči.
Kde to sme? Na cintoríne.
To nie je cintorín.
Je to šachovnica.
Tam sú dvere!
A teraz čo?
To je jasné, nie? Musíme sa prehrať na druhú stranu.
Harry, ty sa postav namiesto strelca.
Hermiona, ty budeš veža na strane kráľovnej.
A ja... ja budem jazdec.
A čo ďalej?
Začať musia biele.
A potom...
budeme hrať.
Ron, nemyslíš, že to bude
ako ozajstný čarodejnícky šach, však?
Ty! Na d5!
Myslím, že áno, Hermiona.
Bude to presne ako čarodejnícky šach.
Veža na e4!
Pešiak na c3!
-Počkaj. -Pochopil si, Harry.
Keď sa pohnem, kráľovná ma vyhodí.
A ty môžeš dať kráľovi šach.
-Nie, Ron, nerob to! -Čo sa deje?
Chce sa obetovať.
To nemôžeš! Musí existovať iný spôsob!
Chcete zabrániť Snapovi, aby získal ten kameň, alebo nie?
Harry, ty musíš ísť ďalej. Viem to.
Nie ja, ani Hermiona. Ty.
Jazdec na h3!
Šach.
Ron!
Nie! Nehýb sa! Nezabúdaj, ešte hráme.
Šach-mat!
Postaraj sa o Rona. Potom bež do sovej voliéry
a pošli Dumbledorovi správu. Ron má pravdu.
Ja musím ísť ďalej.
Dokážeš to, Harry. Si veľký čarodejník. Naozaj.
Nie taký dobrý ako ty.
Ja? Knihy a šikovnosť nie sú všetko. Sú dôležitejšie veci.
Priateľstvo a odvaha. A Harry, buď opatrný.
Vy?
Nie. To nemôže byť pravda. Predsa Snape...
Pôsobí tým dojmom, však?
Veru, kto by pri ňom podozrieval
úbohého koktavého profesora Quirrella?
Ale na tom metlobalovom zápase sa ma Snape pokúsil zabiť.
Nie, chlapče. To ja som sa ťa pokúsil zabiť.
A nebyť toho, že Snapov plášť začal horieť
a ja som stratil zrakový kontakt,
bolo by mi to vyšlo.
Aj keď Snape mrmlal protikliatbu.
Snape sa ma snažil zachrániť?
Vedel som, že si pre mňa nebezpečný. Najmä po Halloweene.
-To vy ste vpustili toho trolla? -Myslí ti to, Potter. Áno.
Ale Snape sa nenechal zmiasť.
Kým ostatní behali okolo žalára, on šiel na 3. poschodie zadržať ma.
Prirodzene, už mi viac neveril.
Zriedka ma nechal samého. Lenže on nič nechápe.
Ja nikdy nie som sám. Nikdy.
Takže, ako toto zrkadlo funguje?
Vidím to, po čom túžim.
Vidím seba, ako držím ten kameň. Ale ako ho získam?
Použi toho chlapca.
Poď sem, Potter! Už aj!
Povedz mi, čo vidíš.
Čo vidíš?!
Podávam si ruku s Dumbledorom. Vyhral som školský pohár.
Klame.
Povedz pravdu! Čo vidíš?!
-Chcem sa s ním porozprávať. -Majstre, ste príliš slabý.
Na to mám dosť síl.
Harry Potter...
opäť sa stretávame.
Voldemort.
Áno. Vidíš, čo zo mňa zostalo?
Čo musím robiť, aby som prežil?
Zdieľať cudzie telo. Ako parazit.
Krv jednorožcov ma udržiava pri živote,
no nedá mi silu, aby som si vytvoril vlastné telo.
No existuje niečo, čo mi ju dá.
Niečo, čo ako na objednávku spočinulo v tvojom vrecku.
Zadrž ho!
Nebuď hlúpy.
Načo zomrieť strašnou smrťou,
keď sa môžeš pridať ku mne a žiť?
Nikdy!
Odvaha. Aj tvoji rodičia ju mali.
Povedz, Harry,
chcel by si znovu vidieť svoju mamu a otca?
Spoločne...
ich môžeme vrátiť späť.
Žiadam len malú protislužbu.
To je ono, Harry.
Dobro ani zlo neexistuje.
Existuje len moc.
A tí, čo sú príliš slabí, aby ju získali.
Spolu dokážeme neobyčajné veci.
Len mi daj ten kameň!
Klameš!
Zabi ho!
-Čo je to za kúzlo?! -Vezmi ten kameň!
SKORÉ UZDRAVENIE
Dobrý deň, Harry.
-Á, darčeky od obdivovateľov? -Obdivovateľov?
To, čo sa odohralo v podzemí medzi tebou
a profesorom Quirrellom, je prísne tajné.
Takže, prirodzene, už to vie celá škola.
Ako vidím, tvoj priateľ Ronald ti ušetril námahu
a otvoril tvoje čokoládové žabky.
Ron bol tu? Je v poriadku? A čo Hermiona?
Obaja sú v poriadku.
-Ale čo sa stalo s kameňom? -Upokoj sa, chlapče.
Kameň bol zničený.
S priateľom Nicolasom sme sa zhodli na tom,
že tak to bude najlepšie.
Ale to znamená, že Flamel zomrie, nie?
Nechal si dosť elixíru, aby usporiadal svoje záležitosti.
No máš pravdu. Zomrie.
Ako sa ku mne ten kameň dostal, pane?
Hľadel som do zrkadla a zrazu...
Vieš, len ten,
kto kameň túžil nájsť... Nájsť,
nie použiť, ho mohol získať.
Jeden z mojich lepších nápadov.
A medzi nami, to už o čomsi svedčí.
Keď kameň neexistuje, znamená to, že Voldemort sa nikdy viac nevráti?
Obávam sa,
že sú spôsoby, ako sa môže vrátiť.
Harry, vieš prečo
profesor Quirrell nemohol zniesť tvoj dotyk?
Lebo tvoja mama vykúpila tvoj život svojou smrťou.
A čosi také zanechá stopu.
Nie jazvu, nič viditeľné.
-Si tým celý preniknutý. -A čo je to?
Láska, Harry. Láska.
Ach! Fazuľky každej chuti.
Zamlada som, žiaľ, natrafil na takú, čo mala chuť zvratkov.
Odvtedy si na ne nepotrpím.
No snáď by som mohol okúsiť
túto karamelovú.
Smola.
Ušný maz.
-Máš sa, Ron? -Fajn. A ty?
Pohoda. Hermiona?
Super.
SLIZOLIN
Ďalší rok je za nami.
A teraz je načase pristúpiť k odovzdávaniu školského pohára.
Bodové hodnotenie je nasledovné.
Na štvrtom mieste: Chrabromil s 312 bodmi.
Tretie miesto: Bifľomor s 352 bodmi.
Na druhom mieste:
Bystrohlav s 426 bodmi.
A na prvom mieste:
s počtom bodov 472 Slizolin!
Špica!
Áno, áno, výborne, Slizolin.
No treba vziať do úvahy aj nedávne udalosti.
Ešte je tu zopár bodov, ktoré musím udeliť.
Slečne Hermione Grangerovej za to, že zachovala chladnú hlavu,
keď ostatní boli v smrteľnom nebezpečenstve,
50 bodov.
Po druhé, pánu Ronaldovi Weasleymu za najlepšie odohratú šachovú partiu,
akú sme tu už roky nezažili, 50 bodov.
A po tretie,
pánu Harrymu Potterovi
za pevné nervy a výnimočnú odvahu
udeľujem Chrabromilu 60 bodov.
Máme toľko bodov ako Slizolin!
A napokon... Postaviť sa nepriateľovi, to si vyžaduje veľkú dávku odvahy,
no postaviť sa priateľom oveľa väčšiu.
Udeľujem 10 bodov
Nevillovi Longbottomovi.
Ak sú moje výpočty správne,
mali by sme zmeniť výzdobu.
Školský pohár vyhráva Chrabromil!
Vyhrali sme!
Poďme, nech nezmeškáte.
Vlak už odchádza. Pohyb, nastupujte.
-Poď, Harry. -Ešte chvíľu.
Myslel si si, že zdúchneš bez rozlúčenia?
Toto je pre teba.
Ďakujem, Hagrid.
Tak choď už. Bež. A počuj, Harry,
keby ťa ten hlúpy bratranec Dudley jedoval,
pohroz mu, že mu k tomu jeho chvostíku
pričaruješ aj uši.
Ale veď vieš, že mimo Rokfortu čarovať nesmieme.
Viem. Ale tvoj bratranec to nevie, či hej?
Zvláštny pocit, ísť domov, nie?
Ja nejdem domov.
Nie naozaj.